Title: DM1-3-HEA1-1-D-Evaluering av dagslysforhold.pdf
Med planløsningene som p.t. ligger til grunn og antagelser som er gjort mht. uavklarte arealer oppsummeres her resultatene av dagslyssimuleringene evaluert mot TEK17 og BREEAM emne HEA 1.TEK17 Generelt er det gode dagslysforhold i DM1-3. Preakseptert ytelse i TEK17 krever at gjennomsnittlig dagslysfaktor i rom for varig opphold er ≥ 2,0 %. Simuleringene viser at ca. 6 192 m2 av totalt 7 136 m2 rom for varig opphold oppfyller preakseptert ytelse i TEK17. Dvs. ca. 87 % av rom for varig opphold har tilfredsstillende dagslysforhold iht. TEK17 med forutsatt arealinndeling. Det bør søkes å i størst mulig grad benytte rom med gode dagslysforhold som rom for varig opphold. For arealer som ikke oppfyller dagslyskravet i TEK17 bør det søkes å plassere oppholdssonen nærmest mulig fasaden, hvor dagslysforholdene er bedre enn lenger inne i rommet og generelt ha lavest mulig dybde på rommene.